ગત વર્ષે આવેલ રોયટર પોલમાં આશા વ્યક્ત કરવામાં આવી હતી કે ઓક્ટોબર અને ડિસેમ્બર 2017ના ત્રિમાસિક દરમિયાન ભારતનો જીડીપી દર 6.9 ટકા રહી શકે છે. રોયટર્સે અનુમાન લગાવ્યું હતું કે ભારતીય અર્થવ્યવસ્થા આનાથી પણ આગળ નીકળી શકે છે. હાલમાં જ રેટિંગ એજન્સી મૂડીઝે પણ એક અનુમાન વ્યક્ત કરતા કહ્યું હતું કે 2018-2019 ભારત માટે ખાસ રહેશે અને આવનારા વર્ષમાં ભારતનો વિકાસ દર 7.6 ટકા રહી શકે છે. મૂડી મુજબ 500 અને 1000 રૂપિયાના નોટથી અસંતુલિત પ્રભાવ પડ્યો છે. પણ 1 એપ્રિલના બજેટને લાગુ થયા પછી પરિસ્થિતિઓ બદલાઇ છે. મૂડીઝ રિપોર્ટ મુજબ 2016માં નોટબંધી અને ગત વર્ષે લાગુ થયેલા જીએસટીના નકારાત્મક પ્રભાવ પછી દેશની અર્થવ્યવસ્થા ઉપર ઊઠે તેવા સારા સંકેત દેખાઇ રહ્યા છે. આ રિપોર્ટમાં કેલેન્ડર વર્ષ 2018માં 7.6% અને 2019માં 7.5 ટકા વિકાસનો પૂર્વાનુમાન રાખવામાં આવ્યો હતો